Beate Skretting

Beate Skretting (født 19. november 1979) er ordfører i Grimstad kommune fra 2020. Hun har lang fartstid i kommunepolitikken i Grimstad og har tre perioder bak seg som fast medlem i kommunestyret for Høyre, og har også sittet tre perioder i teknisk utvalg (første periode som nestleder).

Før hun ble ordfører i Grimstad, var Beate Skretting seniorkonsulent i Skatteetaten. Hun har en bachelorgrad i Revisjon/Økonomi/administrasjon fra Universitetet i Agder som hun fullførte i 2009. Da hadde hun allerede jobbet som regnskapsansvarlig hos TS Holding i Grimstad fra 2004. Hun sluttet der i 2011 og jobbet så et år som regnskapsmedarbeider hos Panorama i Arendal før hun i 2012 begynte som regnskapskontrollør i Arendal kommune. Der var hun til hun begynte i Skatteetaten i 2017. 

Utover jobben har hun hatt flere styreengasjementer, blant annet som styremedlem i Returkraft, nestleder i styret i Grimstad kulturhus og styreleder i Grimstad Bolig- og Tomteutvikling KF. I tillegg har hun hatt en rekke kommunale verv.

Referanser

Kilder 
Om Beate Skretting hos linkedin.com

Ordførere i Grimstad
Høyreordførere i Agder
Personer fra Grimstad kommune